Sawise ngliwati dalan rumpil skuterku lagi anjog ing dalan gedhe Wonosari. Aku terus nggeblas tumuju Yogya. Jam loro esuk tekan ngomah ing Suryadiningratan. Aku sengaja mlebu liwat lawang mburi sing dibukakke rewangku, Ruh. Sakwise wisuh karo raup neng kamar mandhi, aku mlebu omah ngarep. Jeng Lina wis bubuk. Isih ana bakmi tutupan ana meja makan. Wis anyep. Aku mangan bakmi dhewekan.